text: Troels Ravn kaster sig over kulturen
  05 februar 2014 kl. 08.54
  Det socialdemokratiske folketingsmedlem Troels Ravn fra Vejen afløser den nyslåede minister Mogens Jensen som sit partis kultur- og medieordfører.
  Troels Ravn glæder sig over de nye arbejdsopgaver:
  - Jeg ønsker ikke at spænde kunsten og kulturen for en ideologisk kampvogn, hvor det handler om at bruge den i en eller anden form for politisk opgør. Kunsten skal være fri, og den skal kunne udvikle sig frit, siger Troels Ravn.
  Troels Ravn overtager posten som kulturordfører fra den nyudnævnte handels- og udviklingsminister Mogens Jensen.
  Han fortsætter som formand for Udvalget Integration og Udlændinge og som medlem af Udvalget Børn og Undervisning samt landdistriktsudvalget.
  